Informasjon til deg som innlegges i sykehuset for SKABB-behandling:

Pakk en pose med rene klær til hjemreisen. Dette skal stå urørt under oppholdet.

Til innebruk er Crocs eller lignende sko godt egnet.

Ikke ha ringer, øredobber, piercing etc på deg når du innlegges.

Ha kortklipte negler. Fordel med lite kroppshår/skjegg.

Du får pasientklær til bruk under hele oppholdet.

Ta med deg ubrukte toalettsaker (tannbørste, tannkrem, barbersaker, hårbørste) (i uåpnet originalemballasje) Såpe og shampo får du her.

Mobiltelefon, nettbrett etc, vil bli desinfisert med sprit.

Sykehuset tar ikke ansvar for evt. skade på private eiendeler.

Ta med deg minst mulig klær og utstyr.

Cover til telefoner og nettbrett, lommebøker, sminke etc. blir pakket vekk i 1 uke, sammen med klær og andre ting.

Huset/boligen din hjemme skal stå urørt i 1 uke.

Privatbil skal stå urørt under hele oppholdet.

Bilnøkler og husnøkler pakkes vekk.

Du får ikke reise hjem i behandlingstiden. Du kan ikke motta ting fra hjemmet.

Du blir isolert på et rom på sykehuset. Det er eget bad, toalett og TV på rommet. Du vil få mat, medisiner og annet nødvendig inn på rommet.

Personalet utfører all behandling du skal ha.

Du vil få smørebehandling dag 1 og dag 7.

Dusj og hårvask påfølgende dag (etter 18 – 24 timer).

Viktig at du smører deg på nytt nedentil etter hvert toalettbesøk i de 24 timene behandlingen pågår.

På dager mellom de to behandlingene, kan du gå utendørs.

Du må da bruke sykehusets joggedresser og private Crocs.

Oppholder du deg på rommet hele uken, bruker du pasienttøy.

Dine nærkontakter de siste ukene, oppfordres til å ta kur med Tenutex samtidig som du er innlagt i sykehuset.

Tilleggs informasjon til familier med barn:

Ikke ta med barnevogn, bilstol, leker etc.

Ta med rene klær til hjemreisen, som skal stå urørt i 1 uke.

Bag/veske skal stå urørt i forseglet plastsekk i 1 uke.

Personalet utfører all smørebehandling.

Barn som bruker bleie, skal smøres på nytt i bleieområdet ved hvert bleiskift i de 24 timene behandlingen pågår.

Større barn og voksne skal smøre seg på nytt nedentil etter toalettbesøk i de 24 timene behandlingen pågår.

Mor som ammer barnet sitt, vil få instrukser fra personalet.